கேள்வி: எம். ஜி. சோமன் - சுயசரிதை பற்றி விளக்கவும்.
பதில்: இவர், சோமசேகரன் நாயராக கோணி குடுக்கி இல்லத்து வீட்டில் கோவிந்த பணிக்கர் - பி.கே. பவானி அம்மா ஆகியோருக்கு, திருவிதாங்கூர் திருவல்லா 28 செப்டம்பர் 1941இல் பிறந்தார். இவர் திருவல்லாவில் ஆரம்பக் கல்வியைப் பெற்றார். ஏழாம் வகுப்பில் படிக்கும் போது இவர் தனது நண்பருடன் ஒரு நாடகக் குழுவை ஆரம்பித்து ''மணல்தாரிகள் கர்ஜிக்குன்னு'' என்ற நாடகத்தை நடத்தினார். பின்னர், சங்கனாச்சேரி கல்லூரி படிப்பை முடித்து இந்திய வான்படை சேர்ந்தார். சோமன் கொட்டாரக்கர ஸ்ரீதரன் நாயர் "ஜெயஸ்ரீ" நாடகக் குழுவுடன் சேர்ந்து பின்னர் திரைப்படத் துறைக்குச் சென்றார். இவர் கேரள மக்கள் கலைக் கழகத்திலும் பணிபுரிந்தார். 197இல் பி. என். மேனன் (இயக்குநர்) இயக்கிய "காயத்ரி" இவரது முதல் படம். இவர் 1976 முதல் 1983 வரை ஒரு நாயகனாக நடித்தார். பின்னர் வில்லன், நகைச்சுவை, துணை வேடங்களில் நடித்தார். 1977ஆம் ஆண்டில் ஐ. வி. சசி இயக்கத்தில் வெளியான ''இதா இவிடே வரே'' இவரது மிகப்பெரிய வெற்றிப் படமானது. பின்னர், மிகவும் பரபரப்பான நடிகராக உயர்ந்தார். 1978 வாக்கில், சோமன் 42 படங்களில் நாயகனாக நடித்தார். இது இன்றுவரை ஒரு சாதனையாக இருந்தது. 1984க்குப் பிறகு, இவர் கதாநாயக பாத்திரங்களிலிருந்து குணச்சித்திர நடிகர் வேடங்களுக்கு மாறினார். 1997ஆம் ஆண்டில், ஜோஷியின் இயக்கத்தில் வெளியான ''லேலம்'' இவரது கடைசிப் படமாகும். இதில் ஆனக்காட்டில் ஈப்பச்சனாக இவரது நடிப்பு விமர்சன ரீதியாக மிகவும் பாராட்டப்பட்டது. இவர் 1991இல் ''பூமிகா'' என்ற ஒரு மலையாளத் திரைப்படத்தை தயாரித்தார். இது ஐ.வி.சசி இயக்கியிருந்தார். ஜெயராம், சுரேஷ் கோபி, முகேஷ், ஊர்வசி போன்றோர் நடித்திருந்தனர்.
கேள்வி: எம். ஜி. சோமன் - குடும்பம் பற்றி தகவல் சொல்.
பதில்: சோமன் சுஜாதா என்பவரை மணந்தார். இவர்களுக்கு சஜி சோமன் என்ற மகனும் சிந்து என்ற மகளும் உள்ளனர். இவரின் மகன் சஜியும் சில திரைப்படங்களில் நடித்தார்.